રાજ્યમાં પાટીદાર સમાજ દ્વારા અનામતની માંગણી દ્વારા આંદોલન ચલાવવામાં આવી રહ્યું છે. જેના સંદર્ભે રાજ્ય સરકાર દ્વારા પાટીદાર અનામત આંદોલન સમિતિ (પાસ)ના આગેવાનો ધરપકડ કરી છે. તેમજ તેમની સામે ખોટા કેસો કરીને જેલ હવાલે કરાયા છે. આ મામલે પાટીદાર સમાજ દ્વારા જેલમાં બંધ યુવાનોને છોડાવવા માટે આંદોલન ચલાવી રહ્યા છે. આ આંદોલનને સમર્થન આપવા અને સરકારની દમનકારી નીતિના વિરોધમાં આજે દમન પ્રતિકાર રેલીનું આયોજન કરાયું હતુ.